
Ministri määruste muutmine
 
Määrus kehtestatakse ravikindlustuse seaduse § 48 lõike 4 ja § 481 lõike 5, meditsiiniseadme seaduse § 26 lõike 5 ja § 29 lõike 4 ning sotsiaalhoolekande seaduse § 47 lõigete 11, 34, 5 ja 8, § 48 lõike 2, § 51 lõike 2, § 52 lõike 3 ning § 55 lõigete 21 ja 3 alusel.

§ 1. Tervise- ja tööministri 29. detsembri 2022. a määruse nr 99 „Tellimusmeditsiiniseadme turul kättesaadavaks tegemisest ja meditsiiniseadme levitamisest teavitamise tingimused“ muutmine

Tervise- ja tööministri 29. detsembri 2022. a määruse nr 99 „Tellimusmeditsiiniseadme turul kättesaadavaks tegemisest ja meditsiiniseadme levitamisest teavitamise tingimused“ §-s 1 ja § 3 sissejuhatavas lauseosas asendatakse sõnad „esmakordsest Eestis levitamisest“ sõnadega „Eesti turul kättesaadavaks tegemisest“.

§ 2. Sotsiaalministri 18. septembri 2008. a määruse nr 55 „Tervisekassa meditsiiniseadmete loetelu muutmise kriteeriumid“ muutmine

Sotsiaalministri 18. septembri 2008. a määruses nr 55 „Tervisekassa meditsiiniseadmete loetelu muutmise kriteeriumid“ tehakse järgmised muudatused:

1) paragrahvi 1 lõikes 2 ja § 2 lõike 2 punktis 1 asendatakse sõna „piirhinna“ sõnaga „hinnakokkuleppehinna“;

2) paragrahvi 2 lõiget 1 täiendatakse lausega järgmises sõnastuses:

„Asjaomane erialaühendus võib algatada meditsiiniseadme hüvitamistingimuste muutmise.“;

3) paragrahvi 10 täiendatakse lõikega 14 järgmises sõnastuses: 

„(14) Meditsiiniseadme kulude (hinna) edastamisel lähtub ettepaneku algataja põhimõttest, et meditsiiniseadmega seotud käitlemise, müügi ja väljastamisega seotud põhjendatud kulud on hinda sisse arvestatud ning taotletava hinnaga on meditsiiniseade kindlustatud isikule kättesaadav. Üüri hinna edastamisel lähtutakse lisaks meditsiiniseadme kasutusajast, hoolduse sagedusest kasutusaja jooksul ning hooldusele ja remondile kuluvast summast.“



4) paragrahvi 121 punktis 1 asendatakse sõnad „rühma nimetusega“ sõnaga „piirhinnarühmaga“;

5) paragrahvi 123 lõige 2 sõnastatakse järgmiselt:

„(2) Tervisekassa annab määruse § 121 lõike 1 punktis 3 nimetatud juhul hinnangu meditsiiniseadme eelarve võimalustele vastavuse kohta võttes arvesse meditsiiniseadme Tervisekassa kasutusandmeid, ravi järjepidevust ning põhjendatud üleminekuaega“.

§ 3. Tervise- ja tööministri 12. detsembri 2022. a määruse nr 86 „Tervisekassa meditsiiniseadmete loetelu“ muutmine

Tervise- ja tööministri 12. detsembri 2022. a määrust nr 86 „Tervisekassa meditsiiniseadmete loetelu“ muudetakse, et Tervisekassal tekiks õiguslik alus võtta tasu maksmise kohustus üle järgmiste abivahendite eest:
06.30 muud proteesid (juukseproteesid ja parukad, rinnaproteesid, silmaproteesid); 06.33​ ortopeedilised jalatsid​; 12.39.03 valged kepid​, 22.03​ optilised abivahendid (valgusfiltrid, prilli- ja suurendusklaasid, binoklid ja teleskoobid, suurendavad videosüsteemid​); 22.12​ abivahendid joonistamiseks ja kirjutamiseks (punktkirjavarustus ja punktkirja kirjutusmasinad)​; 22.15.06 kalkulaatorid (kõnelevad kalkulaatorid); 22.18.03 helisalvestus- ja heliesitusseadmed (daisypleierid ja hääljuhendavad diktofonid), 22.24.21 helistamistarvikud (võimendiga, kõnelevad või visuaalse signaaliga telefonid pimedatele); 22.39​ arvutite väljundseadmed (arvuti ekraanisuurendustarkvarad, punktkirjakuvarid, tekstituvastustarkvarad, arvuti ekraanilugemisetarkvarad, tarkvara uuendused); 27.06​ taktiilsed ja kõnelevad seaded (termomeetrid ja vedelikunivoo teatajad, kellad ja ajanäitajad, mõõteriistad).

Selleks lisatakse määrusesse meditsiiniseadmete rühmade paragrahvid koos hüvitamistingimustega, täiendatakse määruse lisa ning luuakse rakendussätted automaatsete digitaalsete meditsiiniseadme kaartide loomiseks püsikasutajatele. Lisaks luuakse erisus (kriisiolukorras) paberil tõendi väljakirjutamiseks retseptikeskuses vormistatud meditsiiniseadme kaardi asemel, et tagada ravi järjepidevus kriisiolukorras, kui retseptikeskus ei toimi. Samuti täpsustatakse määruses, kes on meditsiiniseadme vajaduse tuvastajad lähtuvalt meditsiiniseadme spetsiifikast.

Täpsed määruse sätete ja määruse lisa sõnastused koostatakse määruse muutmise käigus.

§ 4. Sotsiaalkaitseministri 21. detsembri 2015. a määruse nr 74 „Abivahendite loetelu, tasu maksmise kohustuse ülevõtmise tingimused ning abivahendi tõendi ja kaardi andmed“ muutmine

Sotsiaalkaitseministri 21. detsembri 2015. a määruses nr 74 „Abivahendite loetelu, tasu maksmise kohustuse ülevõtmise tingimused ning abivahendi tõendi ja kaardi andmed” tehakse järgmised muudatused:

1) paragrahvi 7 lõige 3 sõnastatakse järgmiselt:

„(3) Sotsiaalkindlustusamet võib tuvastatud vajaduse korral erandkorras võtta tasu maksmise kohustuse üle sellise abivahendi müümise või üürimise eest, mille nimetus ei ole kantud abivahendite loetellu, järgmistel juhtudel: 
1) abivahendi eesmärk on kompenseerida terviseseisundist tingitud funktsioonihäiret ja vähendada selle mõju iseseisvale toimetulekule;
2) isikul on diagnoosist, terviseseisundist, funktsioonihäirest või kasutajast mitteolenevatest põhjustest tulenev põhjendatud vajadus kasutada tervise- ja tööministri 12. detsembri 2022. a määruse nr 86 „Tervisekassa meditsiiniseadmete loetelu“ §-des x-z nimetatud meditsiiniseadet piirlimiidist suuremas koguses või limiidiperioodi jooksul sagedamini.“;

2) paragrahvi 7 täiendatakse lõikega 31 järgmises sõnastuses:

„(31) Sotsiaalkindlustusamet lähtub erandkorras tasu maksmise kohustuse ülevõtmisel käesoleva paragrahvi lõike 3 punktis 2 nimetatud juhul meditsiiniseadme hinnakokkuleppehinnast ja piirhinnast ning Tervisekassa poolt üle võetud tasu maksmise kohustusest.“;

3) paragrahvi 7 lõike 7 punkti 1 täiendatakse pärast sõnade „tõstmise või“ sõnadega „käesoleva paragrahvi lõike 3 punktis 1 nimetatud juhul“;

4) paragrahvi 7 lõike 7 punkti 5 täiendatakse pärast sõnade „vajaduse kohta“ tekstiosaga „, välja arvatud juhul, kui isikul on vastava valdkonna meditsiiniseadme kaart“.

§ 5. Tervise- ja tööministri 23. detsembri 2015. a määruse nr 80 „Meditsiiniseadmete ja abivahendite andmekogu põhimäärus“ muutmine

Kavand töötatakse välja määruse muutmise käigus.

§ 6. Sotsiaalministri 18. novembri 2010. a määruse nr 74 „Ravimite piirhindade arvutamise metoodika, kehtestamise tähtajad ning muutmise tingimused ja tähtajad“ muutmine
Sotsiaalministri 18. novembri 2010. a määruses nr 74 „Ravimite piirhindade arvutamise metoodika, kehtestamise tähtajad ning muutmise tingimused ja tähtajad“ tehakse järgmised muudatused:
1) paragrahvi 2 punkt 2 sõnastatakse järgmiselt: 

“2) hulgimüüja – ravimite hulgimüügi tegevusloa omaja või ravimite hulgimüügiga tegelev ravimite tootmise tegevusloa omaja;”;

2) paragrahvi 5 lõige 1 sõnastatakse järgmiselt:

“(1) Piirhindade arvutamisel lähtutakse ravimite hinnakokkuleppe hindadest ja ravimitootja poolt Tervisekassale esitatud hulgimüügi ostuhindadest.”.

§ 7. Määruse jõustumine

Määrus jõustub 1. jaanuaril 2027. a.





VABARIIGI VALITSUS
MÄÄRUS


Vabariigi Valitsuse 5. jaanuari 2001. a määruse nr 3 “Tervisekassa põhikiri” muutmine

Määrus kehtestatakse Tervisekassa seaduse § 5 lõike 2 alusel.

§ 1. Vabariigi Valitsuse 5. jaanuari 2001. a määruse nr 3 “Tervisekassa põhikiri” § 45 lõike 2 punkt 3 sõnastatakse järgmiselt: 

“3) kindlustatutele kompenseeritavate ravimite kulud, sealhulgas täiendava ravimi- ja meditsiiniseadme hüvitise kulud;”.

§ 2. Määrus jõustub 1. jaanuaril 2027. a.


